Plant parasitic organisms in the rizosphere of apple trees in the Western Cape, with special reference to woolly apple aphid
Van Jaarsveld, Alwyn Jacobus (2003-12)
Thesis (MScAgric)--University of Stellenbosch, 2003.
AFRIKAANSE OPSOMMING: Verskeie aspekte van biologie en die ekologie van die appel bloedluis, Eriosoma lanigerum, was ondersoek insluitende aanvanklike galvorming veroorsaak deur E. lanigerum op wortels van appelbome, die moontlike verwantskap tussen E. lanigerum en Xiphinema en Pratylenchus nematodes en die effektiwiteit van Biostart 2000® en Furfural® as moontlike beheeragente van E. lanigerum in die boord. Aanvanklike wortelskade deur eerste ins tar E. lanigerum voeding was gekenmerk deur die meganiese beskadiging van endodermale en parenchiem weefsel. Skade veroorsaak deur tweede, derde en vierde instar E. lanigerum was soortgelyk alhoewel die simptome meer beklemtoond was. Skade deur volwassenes het 'n meer duidelike swelsel by geïnfekteerde wortelareas ingesluit. Selwande het verhard totdat die wortel radiaalsgewys versterk was met skierenchiem weefsel en nie-geleidende xileemvate terwyl die kutikula grootliks toegeneem het deur die groei van kurkagtige kambiumweefsel. Daar was geen direkte verwantskap tussen die bevolkingsdinamika van E. lanigerum en dié van Xiphinema en Pratylenchus nematodes nie. Die voorkoms van E. lanigerum was seisoenaal terwyl P. penetrans en Xiphinema se getalle onvoorspelbaar gefluktueer het. Onbeskadigde wortel stikstofvlakke het ooreengestem met die normale wortel groeisiklus. Stikstof vlakke van galwortels was noemenswaardig laer as dié van onbeskadigde wortels, heel waarskynlik as gevolg van voeding deur E. lanigerum. Grond ryk aan fyn sand en klei het groter bevolkings van E. lanigerum en Xiphinema onderhou as sanderige gronde. Die aantal E. lanigerum in grondmonsters het goed ooreengestem met die skade indeks wat aan die monsters toegeken was. Die aantal Xiphinema in grondmonsters het ook goed ooreengestem met die beskadigingsindeks wat aan die monsters toegeken is weens vermoedelike Xiphinema skade simptome. Beide Biostart 2000® en Furfural® was effektief as beheeragente van die appelbloedluis. Furfural'", 'n afvalproduk van die suikerriet industrie, was egter minder effektief as Biostart 2000®, 'n produk bestaande uit 'n aktiveerder en drie bakterie spesies, Bacillus laterosporus, B. chitinosporus en B. licheniformis. Die bakterië in die Biostart 2000® behandelde potte kon vermeerder onder gunstige toestande terwyl Furfural® na elke besproeiing verdun het. Biostart 2000® is ook makliker om aan te maak as Furfural® aangesien die bestanddele van Biostart 2000® geredelik meng tot 'n wateroplosbare pasta, terwyl Furfural® 'n olierige vloeistofis wat moeilik 'n waterige suspensie vorm. Wortelskade het plaasgevind kort nadat E. lanigerum begin voed het, alhoewel daar geen duidelike verwantskap tussen E. lanigerum en nematode spesies voorgekom het nie. Die mees belowende omgewingsvriendelike beheermaatreël was Biostart 2000®.
Please refer to this item in SUNScholar by using the following persistent URL: http://hdl.handle.net/10019.1/53551